Tíz év alatt másfélszeresére gyarapodott az állami vagyon - mfor.hu
EUR/HUF 348.35 -1.7 USD/HUF 313.35 -4.9 CHF/HUF 325.83 -2.3 GBP/HUF 385.3 -4.7 BTC/USD 9543 +12
2020. február 7. 11:03
Megközelíti a 18 ezer milliárd forintnyit.
A közleményben Bártfai-Mager Andrea tudatta: 2010-ben 11 650 milliárd forint volt az állami vagyon értéke, amely 2020-ra elérte a 17 743 milliárd forintot. Összetételében 62 százalék az ingatlan, 21 százalék a társasági részesedés. A fennmaradó részt egyéb vagyonelemek - például ingóságok - egészítik ki. A 6 ezer milliárdot kitevő vagyongyarapodás ingatlanvásárlásokból és a társaságok valós gazdasági növekedéséből ered.
Az elmúlt évtized tranzakciói közül a miniszter az energiaszektorban végrehajtottakat emelte ki. "Ezáltal egy olyan erős hátterű nemzeti szolgáltató jött létre, amely képes egy sikeres regionális stratégia megvalósítására" - írta.
A miniszter jelentősnek nevezte, hogy a Magyar Fejlesztési Bank (MFB) Csoport tagvállalatai összehangoltan dolgoznak a vállalkozások számára elérhető finanszírozási megoldások bővítésén.
A szövetkezeti hitelintézeti szektorban 2019-ben fejeződött be az a fúziós folyamat, amelynek eredményeként az összes meglévő takarékszövetkezet beolvadt a Takarékbank Zrt.-be, és ezzel létrejött Magyarország ötödik legnagyobb bankcsoportja - tette hozzá. Az állami tulajdonban lévő társaságok száma megközelíti a 600-at - közölte Bártfai-Mager Andrea.
Az állami vagyon gyarapításával egyidejűleg szükségszerű megválni azon vagyonelemektől, amelyek társadalmi célokat nem szolgálnak, így tulajdonban tartásuk sem indokolt. A portfóliótisztítás céljából 2015-ben létrehozott nyilvános és átlátható online aukciós felület működtetésének köszönhetően az államnak eddig közel 60 milliárd forint bevétele származott - közölte a miniszter.